鸚鵡洲行
作者：郭祥正
朝代：宋

paragraphs: 猛虎磨牙齒九州，禰生何事來擨。
黄雲屯屯宴賓客，故衣脱去更岑牟。
漁陽摻撾曲聲苦，壯士銜悲寂無語。
漢朝社稷四百年，海瀉濤淙一抔土。
嗟哉鼓史狂而癡，天運往矣安能追。
四方血戰殊未已，三尺棁杖真何爲。
君不見武昌之國鸚鵡洲，至今芳草含春愁。
可行則行止則止，死無所益令人羞。
死無所益令人羞，黄祖曹公均一丘。